༄༅། །ལྷ་མོ་ནོར་རྒྱུན་མའི་གསོལ་མཆོད་ལོངས་སྤྱོད་འདོད་དགུའི་
ཆར་འབེབས་ཞེས་བྱ་བ་བཞུགས་སོ། །
།དུས་གསུམ་རྒྱལ་བ་ཡོངས་ཀྱི་གསང་བ་ཀུན། །འཛིན་མཛད་
མཐུ་སྟོབས་གར་གྱི་དབང་ཕྱུག་ཆེ། །ལྕང་ལོ་གནས་ཀྱི་གནས་མཆོག་དམ་པ་
ན། །བཞུགས་མཛད་གསང་བའི་བདག་པོས་བྱིན་རླབས་སྩོལ། །འདིར་ལྷ་མོ་ནོར་
རྒྱུན་མ་ལ་བརྟེན་ནས་ལོངས་སྤྱོད་སྤེལ་བར་འདོད་པས། སྟེགས་ཀྱི་ཁར་བང་ཁེབས་གསར་པ་བཏིང་པའི་
སྟེང་དུ་མེ་ཏོག་སེར་པོའི་ཚོམ་བུ་བཀོད། མདུན་དུ་དྲི་བཟང་དང་དཀར་གསུམ་མངར་གསུམ་སྦྱར་བའི་
བཤོས་བུ་ཟླུམ་པོ་གཞོན་ནུ་མའི་ནུ་མའི་དབྱིབས་ལྟ་བུ་ལ་མཪ་དཀར་གྱི་བརྒྱན་གྱིས་སྤྲས་པ་བཞག སྣོད་
བཟང་པོར་ཤིང་ཏོག་སྣ་ཚོགས་པ་དང་ཉེར་སྤྱོད་ཀྱི་མཆོད་པ་སོགས་བཤམས། གཞན་ཡང་དུག་རིགས་མ་
ཡིན་པའི་མེ་ཏོག་སྨན་སྣ་ཚོགས་བསང་རྫས་གྱ་ནོམ་པ་དང༌། འོ་ཞོ་གསེར་སྐྱེམས་ཕྱེ་མར་ཤིན་ཏུ་གཙང་
བ་རྣམས་འདུ་བྱ། སྐྱབས་འགྲོ་སེམས་བསྐྱེད་དང་རང་ཉིད་ཡིད་དམ་གྱི་ལྷ་གང་ཡང་རུང་བའི་བསྐྱེད་
ཆོག་སྔོན་དུ་བཏང་ནས། སྭ་བྷཱ་ཝས་སྟོང་བར་སྦྱངས། སྟོང་པའི་ངང་ལས་གཏེར་ཆེན་
པོའི་ས་གཞི་ལ་རིན་པོ་ཆེ་སྣ་ཚོགས་ལས་གྲུབ་པའི་ཁང་བཟང་གི་དབུས་སུ་གསེར་
ཀྱི་བུམ་པ་ནོར་བུས་གང་བའི་ཁྲི་ལ་བཾ་ལས་པདྨ་དང་ཨ་ལས་ཟླ་བའི་སྟེང་དུ། བཾ་
ལས་ལྷ་མོ་ནོར་རྒྱུན་མ་སྐུ་མདོག་སེར་མོ་ཞལ་གཅིག་ཕྱག་གཉིས་གཡས་མཆོག་
སྦྱིན་གྱི་མཐིལ་ནས་ནོར་བུའི་ཆར་འབེབས་པ། གཡོན་འབྲས་ཀྱི་སྙེ་མ་རབ་ཏུ་རྒྱས་
པ་དང་རིན་པོ་ཆེའི་འཕྲེང་བ་འཛིན་པ། ཞབས་སེམས་དཔའི་སྐྱིལ་མོ་ཀྲུང་གིས་
བཞུགས་ཤིང་སྒེག་ཅིང་ལང་ཚོ་དར་ལ་བབ་པ་དར་དང་རིན་པོ་ཆེས་བརྒྱན་པ་
མཐའ་སྐོར་དུ་ནོར་དཔལ་མོ་ལ་སོགས་པ་གཏེར་གྱི་བདག་མོའི་ཚོགས་ཐམས་ཅད་
347

༄༅། །རྒྱ་མཁར་གྲུབ་ཆེན་པའི་གསུང་འབུམ། ཀིཉྩི
དང་། སྟེང་གི་ཆ་ལ་སངས་རྒྱས་དང་བྱང་ཆུབ་སེམས་དཔའ་ཐམས་ཅད་བཞུགས་
པར་གྱུར། ཐམས་ཅད་ཀྱི་དཔྲལ་བར་ཨོཾ། མགྲིན་པར་ཨཱཿ ཐུགས་ཀར་ཧཱུཾ། རང་
གི་སྙིང་ག་ནས་འོད་ཟེར་འཕྲོས་ཡེ་ཤེས་སེམས་མ་ལྷ་མོ་ནོར་རྒྱུན་མ་འཁོར་བཅས་
བཛྲ་ས་མཱ་ཛཿཛཿཧཱུཾ་བཾ་ཧོཿགཉིས་སུ་མེད་པར་ཐིམ། སླར་ཡང་སྙིང་ག་ནས་འོད་
ཟེར་འཕྲོས་དབང་གི་ལྷ་རྣམས་སྤྱན་དྲངས། ཁྱེད་རྣམས་ཀྱིས་བདག་ལ་མངོན་
པར་དབང་བསྐུར་དུ་གསོལ། ཞེས་གསོལ་བ་བཏབ་པས། ཨོྃ་བཛྲ་བྷཱ་ཝ་ཨ་བྷི་
ཥིཉྩ་ཧཱུཾ། ཞེས་གསུངས་ཤིང་དབང་བསྐུར། སྐུ་གང༌། དྲི་མ་དག་ཆུའི་ལྷག་མ་
ཡར་ལུད་པ་ལས་རིན་ཆེན་འབྱུང་ལྡན་གྱིས་དབུ་བརྒྱན་པར་གྱུར། མཆོད་པ་རྣམས་
ཨ་མྲྀ་ཏས་བསང་། སྭ་བྷཱ་ཝས་སྟོང་བར་སྦྱངས། སྟོང་བའི་ངང་ལས་བྷཾ་ལས་རིན་པོ་
ཆེ་སྣོད་ཡངས་ཤིང་རྒྱ་ཆེ་བའི་ནང་དུ་ཨོཾ་འོད་དུ་ཞུ་བ་ལས་བྱུང་བའི་མཆོད་སྤྲིན་
གྱི་ཕུང་པོ་ནམ་མཁའ་དང་མཉམ་པ་དྭངས་ཤིང་ཐོགས་པ་མེད་པ་ཟག་པ་མེད་
པའི་བདེ་བ་ཁྱད་པར་ཅན་བསྐྱེད་པར་གྱུར། ཨོཾ་ཨཉྙཾ་ཞེས་པ་ནས་ཤབྟ་ཨཱཿཧཱུྃ་གི་བར་
བྱིན་གྱིས་བརླབས། དེ་ནས་སྔགས་དྲུག་ཕྱག་རྒྱ་དྲུག་དང་། བདག་གི་བསམ་པའི་ཞེས་སོགས་ཀྱིས་
བདེན་སྟོབས་བརྗོད། ༸ཨོཾ་བཱ་སུ་དྷ་རི་ས་པ་རི་ཝཱ་ར་ཨཉྙཾ་ནས་ཤབྟ་པྲ་ཏཱི་ཙྪ་ཧཱུཾ་སྭཱ་ཧཱ་བར་
དུ་བརྗོད། གང་སྔོན་སྦྱིན་པ་རྒྱ་མཚོ་དགེ་བསགས་པས། །ཚེ་དང་ནོར་དང་མཐུ་
ཡི་དཔལ་བརྙེས་ཤིང༌། །སྒྲུབ་པ་པོ་ལ་དབྱིག་གི་ཆར་འབེབས་པའི། །ལྷ་མོ་ནོར་
རྒྱུན་མ་ལ་ཕྱག་འཚལ་བསྟོད། །ཞེས་བསྟོད། ཨོཾ་བཱ་སུ་དྷ་རི་ནི་སྭཱ་ཧཱ། ཞེས་སྙིང་པོ་
ཅི་ནུས་བཟླ། ལོང་ཡོད་ན་བཅོམ་ལྡན་འདས་ཀྱིས་ཁྱིམ་བདག་ཟླ་བ་བཟང་པོ་ལ་སྩལ་བའི་ནོར་རྒྱུན་
མའི་གཟུངས་བཀླག་པར་བྱ། དེ་ནས་རོལ་མོ་དབྱངས་དང་བཅས་པས་འདི་ལྟར། ཨོཾ་ཏིང་འཛིན་
སྔགས་དང་ཕྱག་རྒྱས་བྱིན་བརླབས་པའི། །བྷྱོཿ་ལས་བྱུང་བའི་རིན་ཆེན་སྣོད་ཡངས་
སུ། །ཚོགས་དང་གཏོར་མ་དཀར་དམར་ཤིང་ཐོག་རིགས། །བཟའ་བཅའ་བཏུང་
348

བསྟོད་ཚོགས་ཀྱི་རིམ་པ་རྒྱ་མཚོའི་དབྱངས་ཀྱི་བཻཌཱུརྱ་རྒྱུད་མངས་ཞེས་བྱ་བ།
བ་ཞོ་དང་འོ་མའི་སྐྱེམས། །ཟག་མེད་བདེ་བ་ཆེན་པོར་སྐྱེད་བྱེད་པའི། །ཤིན་
ཏུ་དྲི་ཞིམ་མི་གཙང་གྲིབ་ཀྱི་ཚོགས། །དག་བྱེད་མཁའ་ལ་ཆགས་པའི་སྤྲིན་ཕུང་
ལྟར། །ཡོངས་སུ་ཁྱབ་པའི་གསང་གི་མཆོད་པ་འདི། །དབུལ་ཕོངས་སྡུག་བསྔལ་
མ་ལུས་སེལ་མཛད་པའི། །ལྷ་མོ་ནོར་རྒྱུན་དབང་མོ་འཁོར་བཅས་ལ། །གུས་པས་
འབུལ་ལོ་ཐུགས་རྗེ་བརྩེ་བས་བཞེས། །ནོར་འབྲུ་ལོངས་སྤྱོད་མི་ཕྱུགས་འཕེལ་
བར་མཛོད། །བདག་ཅག་ཡོན་མཆོད་ཡུལ་ཁམས་ཡུལ་ཕྱོགས་ལ། །མི་ནོར་
དབང་ཐང་ལོངས་སྤྱོད་ཉམས་པ་དང་། །ནད་ཡམས་གོད་ཁ་མི་ནད་ཕྱུགས་ནད་
སོགས། །མི་མཐུན་རྒུད་པའི་ཉེས་ཚོགས་ཞི་བར་མཛོད། །ལྷ་ཀླུ་མི་ཡི་ནོར་མང་
གཡང་དུ་ཁུག །རྟ་ནོར་ཕྱུགས་ཀྱི་ཁྱུ་ཚོགས་གཡང་དུ་ཁུག །ཟས་གོས་མཁོ་དགུའི་
ཡོ་བྱད་གཡང་དུ་ཁུག །ནོར་གྱི་དབང་མོས་ཅི་འདོད་དངོས་གྲུབ་སྩོལ། །ཕྱྭ་
གཡང་ཉམས་པ་མེད་པའི་དངོས་གྲུབ་སྩོལ། །མི་ནོར་དར་ཞིང་རྒྱས་པའི་དངོས་
གྲུབ་སྩོལ། །ལོངས་སྤྱོད་འཛད་པ་མེད་པའི་དངོས་གྲུབ་སྩོལ། །མི་ཟད་གཏེར་གྱི་
དངོས་གྲུབ་མ་ལུས་སྩོལ། །སྔར་བཞིན་མཆོད་བསྟོད་དང་ཡིག་བརྒྱ་བརྗོད། བཟོད་གསོལ་དང་
གཤེགས་གསོལ་བྱ། མཐར་ཕུན་སུམ་ཚོགས་པ་མངའ་བ་སོགས་ཀྱིས་བཀྲ་ཤིས་ཀྱིས་ཤིས་
པ་བརྗོད་པར་བྱའོ། ། །།ཅེས་ལྷ་མོ་ནོར་རྒྱུན་མའི་གསོལ་མཆོད་ལོངས་སྤྱོད་འདོད་དགུའི་ཆར་
འབེབས་ཞེས་བྱ་བ་འདི་ནི་ཧལ་ཧ་ཧ་རི་ཏཱ་ལེ་བཻ་སིའི་ཤོག་དད་ལྡན་ཡོན་བདག་ཐེ་ཇི་བློ་བཟང་འཇིགས་
མེད་ཞེས་བྱ་བས་འདི་ལྟ་བུ་ཞིག་དགོས་ཞེས་ལྷ་དར་བཅས་བསྐུལ་ངོར། ཆས་པ་པཎྜི་ཏ་ཧོ་ཐོག་ཐུ་བཙུན་
གཟུགས་དཔལ་གྲུབ་ངག་གི་དབང་པོའི་སྡེས་དགོན་སྡེ་བཀྲ་ཤིས་ཆོས་ཚོགས་གླིང་དུ་འཕྲལ་དུ་སྦྱར་བ་མི་
ཕྱུགས་འཕེལ་བར་གྱུར་ཅིག། །།
349

༄༅། །རྒྱ་མཁར་གྲུབ་ཆེན་པའི་གསུང་འབུམ། ༼ཀཤཱུ